Diari Oficial de la Generalitat Valenciana


Sumari del DOGV 8495, del 27-02-2019 (2019/1817)

RESOLUCIÓ de 18 de febrer de 2019, de la presidenta del Consorci Hospitalari Provincial de Castelló, per la qual s'aprova el llistat definitiu de persones aspirants admeses i excloses en el concurs oposició pel torn de promoció interna per a la provisió de vacants d'infermeria en la plantilla de personal laboral del Consorci Hospitalari Provincial de Castelló, i de correcció d'errades en l'assignació de la modalitat d'examen, A o B, segons grup de titulació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1817


Data del document
:   18-02-2019

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

RESOLUCIÓ de 18 de febrer de 2019, de la presidenta del Consorci Hospitalari Provincial de Castelló, per la qual s'aprova el llistat definitiu de persones aspirants admeses i excloses en el concurs oposició pel torn de promoció interna per a la provisió de vacants d'infermeria en la plantilla de personal laboral del Consorci Hospitalari Provincial de Castelló, i de correcció d'errades en l'assignació de la modalitat d'examen, A o B, segons grup de titulació. [2019/1817]  
  
  
Advertit error material en la Resolució de 15 de gener de 2018, publicada en el Diari Oficial de la Generalitat Valenciana número 8220, de data 25 de gener de 2018, per la qual es publica la llista provisional d'admesos i exclosos en el torn de promoció interna de la convocatòria de les oposicions per a la provisió de vacants de personal laboral en la categoria professional d'infermeria, convocades pel Consorci Hospitalari Provincial de Castelló.  
D'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, que permet les administracions públiques rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
Fent ús de la competència atribuïda per l'Acord de 14 de març de 2016, del Consell de Govern del Consorci Hospitalari Provincial de Castelló, pel qual es deleguen atribucions, entre altres, en matèria de personal, en diversos òrgans del Consorci, apartat primer A2, resolc:  
  
Rectificar l'assignació de la modalitat d'examen, A o B, segons grup de titulació, dels aspirants indicats en la llista provisional d'aspirants admesos i exclosos de manera tal que, de conformitat amb la base 6.1 de les bases de la convocatòria, Resolució número 898, de 4 d'octubre de 2017, publicada en el Diari Oficial de la Generalitat Valenciana número 8186, de 13 de novembre de 2017, la modalitat A d'examen correspon als qui procedeixen de categories pertanyents als grups de titulació igual o immediatament inferiors, de la mateixa especialització funcional que les places a proveir, això és, sanitària (subgrup A2 i subgrup C1); i la resta d'aspirants s'enquadraran en la modalitat B (subgrup C2 i AP).  
  
De conformitat amb la base 4.1 de la Resolució número 898, de 4 d'octubre de 2017, de la presidenta del Consorci Hospitalari Provincial de Castelló, per la qual es convoca concurs oposició pel torn de promoció interna per a la provisió de vacants d'infermeria de la plantilla de personal laboral del Consorci Hospitalari Provincial de Castelló (DOGV 8168, 13.11.2017), una vegada finalitzat el termini d'esmena de defectes o errors d'admissió o realització d'al·legacions, la presidenta del Consorci, fent ús de les atribucions conferides per Acord de delegació de competències en matèria de personal, aprovat en sessió ordinària del Consell de Govern del Consorci Hospitalari Provincial de Castelló de 14 de març de 2016, apartat primer A2, resol aprovar el llistat definitiu d'aspirants admesos i exclosos, que figura en l'annex I, i que conté l'enquadrament correcte en la modalitat d'examen, A o B, ja rectificat, en el sentit establit en la base 6.1.  
  
Les persones admeses a la realització de l'exercici que constitueix la fase d'oposició, queden convocades, en els termes establits en la base 6.1.2 de la convocatòria, en el lloc, data i hores següents:  
Lloc: Castelló de la Plana.  
Universitat Jaume I. Facultat de Ciències Jurídiques i Econòmiques.  
Adreça: av. Vicente Sos Bainat, s/n, 12699 Castelló de la Plana.  
Data: 7 d'abril de 2019.  
Hora: 09.00 hores.  
La distribució d'aspirants per aula s'anunciarà en la pàgina web del Consorci; així mateix, quedarà exposada en els taulers de la Facultat el dia de celebració de la prova.  
  
Castelló de la Plana, 18 de febrer de 2019.- La presidenta del Consorci Hospitalari Provincial de Castelló (p. d. A 14.03.2016; DOGV 7759, 13.04.2016): Ana Barceló Chico.